Document ID: 32005R0449

KOMISSION ASETUS (EY) N:o 449/2005,
annettu 18 päivänä maaliskuuta 2005,
asetuksesta (EY) N:o 174/1999 poikkeamisesta maito- ja maitotuotealan vientitodistusten voimassaoloajan osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotteiden yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999 (1) ja erityisesti sen 31 artiklan 14 kohdan,
sekä katsoo seuraavaa:
(1)
Neuvoston asetuksen (ETY) N:o 804/68 soveltamista koskevista yksityiskohtaisista erityissäännöistä maito- ja maitotuotealan vientitodistusten ja vientitukien osalta 26 päivänä tammikuuta 1999 annetun komission asetuksen (EY) N:o 174/1999 (2) 6 artiklassa säädetään vientitodistusten voimassaoloaika.
(2)
Venäjän federaatio on ottanut käyttöön Tšekissä, Virossa, Kyproksessa, Latviassa Liettuassa, Unkarissa, Maltassa, Puolassa, Sloveniassa ja Slovakiassa, jäljempänä ’uudet jäsenvaltiot’, Venäjän vientiä harjoittavien maitotuotteita jalostavien laitosten uudet hyväksymisvaatimukset.
(3)
Vaikka Venäjän eläinlääkintäviranomaiset ovat tarkastaneet maitotuotteita jalostavia laitoksia viime kuukausina, ne eivät ole vielä toimittaneet uusien jäsenvaltioiden toimivaltaisille viranomaisille hyväksyttyjen laitosten luetteloa.
(4)
Monet toimijat, jotka arvioivat maitoalan laitosten tulevan hyväksytyiksi, koska ne täyttävät raakamaidon, lämpökäsitellyn maidon ja maitopohjaisten tuotteiden tuotantoa ja markkinoille saattamista koskevista terveyssäännöistä 16 päivänä kesäkuuta 1992 annetun neuvoston direktiivin 92/46/ETY (3) vaatimukset, hakevat edelleen vientitodistuksia pitääkseen yllä tavanomaista kaupankäyntiään Venäjälle. Toimijat eivät kuitenkaan voi käyttää kyseisiä todistuksia ennen niiden voimassaoloaikaa.
(5)
Venäjän todistusten myöntämistä koskevien uusien edellytysten mukaan yhteisön viejillä on viimeistään 1 päivästä tammikuuta 2005 alkaen oltava vientiä koskevat ennakkotodistukset siitä, että lopullisen tuotteen sisältämät, muusta jäsenvaltiosta kuin viejäjäsenvaltiosta peräisin olevat eläimet ja eläintuotteet vastaavat eläinlääkintää ja terveyttä koskevia vaatimuksia.
(6)
Koska uuden hallinnollisen järjestelmän ja soveltuvien menettelyiden käyttöönotto vientiä koskevien ennakkotodistusten myöntämiseksi ja vaihtamiseksi jäsenvaltioiden välillä vaatii aikaa eikä järjestelmä ole vielä täysin käytössä kaikissa jäsenvaltioissa, jotkut viejät eivät voi vientiä koskevien ennakkotodistusten puuttumisen vuoksi käyttää vientitodistuksia, joiden voimassaolo päättyy 31 päivänä tammikuuta 2005.
(7)
Sen vuoksi on aiheellista säätää, että vuoden 2004 heinä-, elo-, syys-, loka- ja marraskuussa myönnettyjen vientitodistusten voimassaoloaikaa jatketaan.
(8)
Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Poiketen siitä, mitä asetuksen (EY) N:o 174/1999 6 artiklassa säädetään, vientituen ennakkovahvistuksen sisältävät vientitodistukset, joiden määräpaikkana on Venäjä ja jotka on myönnetty vuoden 2004 heinä-, elo-, syys-, loka- ja marraskuussa edellä mainitun artiklan a-d alakohdassa tarkoitetuille tuotteille, ovat voimassa 30 päivään huhtikuuta 2005.
2 artikla
Jäsenvaltioiden toimivaltaiset viranomaiset mukauttavat todistuksenhaltijan pyynnöstä todistusten voimassaoloaikaa 1 artiklan mukaisesti.
3 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Sen 1 artiklaa sovelletaan 1 päivästä heinäkuuta 2004.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä maaliskuuta 2005.

Labels: 3
17